b"\n_START_ARTICLE_\nCan Pla (Valls)\n_START_SECTION_\nDescripci\xc3\xb3\n_START_PARAGRAPH_\nAbans d'arribar a l'ermita de Sant Lloren\xc3\xa7 s'observa aquest gran casalot, on destaquen els arcs que corresponen al p\xc3\xb2rtic de la planta baixa._NEWLINE_A la fa\xc3\xa7ana sud hi ha set arcs; sis dels quals s\xc3\xb3n de mig punt i un tipus carpanell, que est\xc3\xa0 centrat amb l'eix d'una escala que hi ha per accedir a la planta de l'edifici. A la fa\xc3\xa7ana oest tenim vuit pilars quadrats, que amb dos laterals i un entremig de seccions rectangulars, ens determinen deu arcs de mig punt, Pilars i arcs s\xc3\xb3n d'obra vista en general, encara que hi ha unes zones arrebossades._NEWLINE_Per damunt del porxo i reculat, sobresurt l'habitatge que, a m\xc3\xa9s dels baixos, t\xc3\xa9 dues plantes, coberta a dues vessants. En el costat de ponent hi ha un altre cos adossat que \xc3\xa9s una ampliaci\xc3\xb3 a la construcci\xc3\xb3 original i que est\xc3\xa0 a mig realitzar\n_START_SECTION_\nHist\xc3\xb2ria\n_START_PARAGRAPH_\nNo es tenen not\xc3\xadcies."